„Üksteisega arvestamine on kuidagi lappama läinud,“ arvas sageli kitsastel asumitänavatel liiklev Aet, miks kasutajad jätavad rendisõiduautosid tihti kohtadesse, kus need teisi segavad. Hädas pole ainult puit- või aedasumite elanikud. Mupo on saanud ainuüksi viimase kuu aja jooksul 72 kõnet üle linna kaebustega rendisõidukite kohta, milles üldiselt teemaks parkimine.
#000001
Kui nõmmelane Mait Metsur kergitas Nõmmekate Facebooki grupis küsimuse, mida arvatakse pärast kasutamist kellegi aia taha jäetud rendisõidukitest, kujunes teemaalgatus üllatavalt menukaks.
#000002
Leidub neid, kes peavad küsimust pseudoks. Teisalt aga on hulk linlasi pahased, sest Bolti või CityBee autosid jäetakse näiteks tänavaservadesse, mille majaomanikud on enda autode tarbeks lumest puhtaks rookinud. Või siis segavad need sõidukid lumekoristust ja sahad peavad ümber tiiru tegema. Asi on eriti teravaks muutunud, sest äsja sadanud suur lumekogus võtab kuhjadesse lükatuna juba ise füüsiliselt palju ruumi ja parkimiskohti on kõikjal veelgi vähem.
#000003
„Kuidas teie suhtute aia taha sokutatud Bolti, Citybee autodesse olukorras, kus olete ilusasti lume ära ajanud jalakäiatele,“ küsis Metsur oma postituses. „Paluks kasutajatel ikka oma aia taha koht leida ausalt.“
#000004
„Tahtsin lihtsalt inimeste suhtumist testida,“ rääkis Metsur hiljem. „Ajasin naabriga lume kõnniteelt jalakäijate jaoks ära ja sinna pargiti auto. Mul pole rendiautode vastu loomulikult midagi, paraku mured nende parkimisega süvenevad ajapikku. Ja siin on siis valida, kas oled nagu jobu ja kiuslik ning hakkad vastu, või siis oled tolerantne ja lepid selle kõigega.“
#000005
Metsuri sõnul on kitsamatel tänavatel normaalne, kui naabrid küsivad üksteiselt luba, kui tulemas on rohkem külalisi ja vaja kellegi majaesist parkimisruumi korraks tarvitada. Siin aga luba ei küsita, koht võetakse ära, jäetakse auto pärast tarvitamist maha ning jalutatakse minema. Tõsi, esineb lootus, et sõiduk leiab järgmise tunni jooksul uue kasutaja ja sõidutatakse minema.
#000006
Mõni kirjeldab, kuidas on näinud rendiauto ära lohistamist maasturiga kinnistuomaniku aia tagant omakohtu korras. Puksiirköis külge ja minema kuhugi kaugemale, kus ei sega.
#000008
Väga kahtlase väärtusega on arvamus või soovitus, et kui meelepäraselt mitte parkival rendiautol peegel küljest lüüa, on võimalik riskida vaid väikese trahviga, kuid see tasuvat ära, sest distsiplineerivat omanikku ehk rendifirmat kõigile sobivaid parkimisalasid välja mõtlema.
#000009
Ilmselt laheneksid taolised konfliktiolukorrad märksa lihtsamalt ja ei paneks inimesi esitama (pool)vägivaldseid soovitusi kui rendifirmadest saaks kellegagi kiiresti ja otse suhelda. Paraku eelistab Bolt üldiselt elektroonilist asjaajamist, mis inimesi, kes millegagi rahul pole, tigedaks ajab. Teisalt, kui oledki näiteks aedlinnas oma maja ees tänava ääres koha oma autole puhtaks rookinud ja sinna platseerub platvormisõiduk, polegi mõtet näiteks Boltile teatada. Formaaljuriidiliselt on ju kõik korras: linna maa.
#000010
„Ega rendiautode juhid ei ole ju alati süüdi, tegemist on suurema korraldamatusega,“ arvas Mait Metsur.
#000011
Kui rakendus näitab rohelist ala, kus võib auto pärast kasutamist parkida, siis usutaksegi rakendust – sageli aimamata, et koht, kuhu jäetakse, on kellegi „oma“. Jutumärkides just selletõttu, et tänavaääred ongi formaaljuriidiliselt avalik parkimisala, kuhu tegelikult ongi lubatud parkida – kui just keelumärke pole. Näiteks aedlinnaosades lõpeb kinnistu piir aiaga.
#000012
Suurema hooviga korrusmajadel on lihtsam: sissesõidu ühistu maa-alale ehk hoovi saab tõkkepuuga sulgeda. Üldse – kui tegemist on eraterritooriumiga, ei tohi sinna ilma omaniku nõusolekuta parkida. Tavaliselt on selle kohta üleval ka märgid. Siiski trügib mõnigi platvormisõiduk sageli ka eramaale.
#000013
Valdavalt on näiteks linlase Aeti arvates, kes elab Põhja-Tallinnas, kuid käib tihti Nõmmel, asi just viisakuses või selle puudumises. Isegi kui formaalselt liikluseeskirja ei rikuta, võiks siiski vaadata ja mõelda kaugemale kui vaid enda isiklik mugavus, kuhu auto pärast kasutamist maha jätta.
#000014
„Üksteisega arvestamine on kuidagi lappama läinud,“ ütles ta. „Me elame veebiajastul veebimentaliteediga, kus võõrast vara ei austata. Enda oma asja paned küll ilusasti ära või hoolitsed selle eest – olgu see jalgratas või auto. Teisalt on siin küsimus ka, et kuidas üldse suhtuda ületarbimisse. Kas igasuguste rendisõidukite kasutamine on kokkuhoid, või ületarbimine?“
#000015
Kui hakata mõtlema, siis jah – kõikvõimalike rendiliikurite ilmumine ei ole ju autostumist vähendanud. Rendiautod, mida linnas sadade viisi, on vaid järjekordne panus autostumisse, ja ei enamat. Kuigi see vajaks pikemat ja sisulist uuringut, näitab pealiskaudne vaatlus pigem, et rendiautodesse istuvad rohkem inimesed, kel varem autot ei olnud ja load tehtud n-ö igaks juhuks või sugulaselt või sõbralt auto laenamiseks. Samamoodi konkureerivad tõuksid soojemal ajal vaid ühistranspordiga.
#000016
„Liiklust saab korraldada vaid tee omanik,“ sõnas liiklusjurist, vandeadvokaat Indrek Sirk, et igasugused peatust ja parkimist keelavad märgid kinnistute aedadel on seaduse mõttes vaid infoedastajad. Need annavad teada kinnistuomaniku soovist, aga loomulikult ei saa olla trahvimise aluseks. Seega ongi rendiautodel formaaljuriidiliselt õigus parkida kõikjal linna tänavate ääres, kus see pole liikluskorraldusvahenditega keelatud.
#000017
„Rendisõidukite puhul on lihtne äriline põhimõte, et neid ei peaks pikaks ajaks seisma jääma,“ märkis Sirk. Siin pole teha muud kui loota kasutajate viisakale käitumisele, kui auto enne uut kasutajat kuhugi pargitakse. Teisalt on rendisõidukite puhul, kui seadust rikutakse, kasutajaid muidugi märksa lihtsam kindlaks teha kui tavaliste sõiduautode puhul, sest ennast ju registreeritakse operaatori juures.
#000018
Valesti parkija peab siiski trahvi maksma
#000019
Kuigi parkimisküsimuste kohta lubas kommentaare ka üks rendiautode ettevõtetest, et mida teha, et kõik oleksid rahul, jäid need siiski tulemata, mis näitab, et laiema avalikkusega suhtlemist ei peeta kuigi oluliseks. Küsimus ongi valdavalt moraalis ja eetikas, kui kelleltki parkimiskohad võetakse. Kui otseselt valesti ehk liiklusseaduse vastaselt pargitakse, peab sõidukit kasutanud isik vahele jäämise järel muidugi trahvi maksma. Siiski kui rendiautode parkimine hakkama riivama juba liiga paljude õiglustunnet, peaks mingit lahendust hakkama välja mõtlema.
#000020
Mupo pressiesindaja Meeli Hunti sõnul tuleb Bolti sõidukitega seoses korrapidajale palju kaebusi ja seda just valesti parkimisega seoses.
#000021
Kasvõi perioodil 19.11-19.12 helistati korrapidaja infotelefonile rendiautode asjus 72 korda. „Lisaks teevad meie inspektorid igapäevaselt kümneid trahve valesti parkimise pärast,“ ütles Hunt. „Hädas ei ole mitte ainult aedlinnade elanikud, linnas on probleeme korteriühistute territooriumile või elanike isiklikele parkimiskohtadele pargitud sõidukitega. Niigi väheste parkimiskohtadega tänavatel ja piirkondades on rendiautod parkimisel suured konkurendid.“
#000022
Meeli Hundi sõnul ei vasta tõele, et rendiautodega valesti parkijaid karistada ei saa – koostöös näiteks Bolti juhtkonnaga edastatakse kõikidele valesti parkijatele trahviteated. „Protsess on vaid veidi aeganõudvam, sest isiku kindlaks tegemiseks tuleb vastav info rendifirmalt saada, aga koostöö firmadega toimib,“ ütles ta.
#000023
Siinkohal mõned väljavõtted korrapidajale edastatud telefonikõnedest:
#000024
2. Mis on halvad kommentaarid?
#000030
Pealinn keelab kirjutada kommentaare, mis ei vasta sisult hea tava reeglitele.
#000031
Sellise sisuga kommentaarid eksivad hea tava reeglite vastu. Pealinnal on õigus sellised kommentaarid kustutada ja piirata nende autorite ligipääsu kommentaaride kirjutamisele. Inimestelt, kes rikuvad sihiteadlikult reegleid, võidakse võtta kommenteerimise võimalus.
#000033
Tourestilt leiab tänavu päikesereise alates 399 eurost. Iga päev toob uusi pakkumisi
#000047
Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise põhimõtted 2023. aastal Tallinna linnameedias ja Tallinna linnameedia hea tavaTelli "Pealinna" paberlehtTallinn määras valimisjaoskondade asukohad Riigikogu valimisteks
#000051